*Tämä artikkeli kertoo nykyisestä juniorikiekkoseurasta ja Liigassa pelaavasta jääkiekkojoukkueesta. Seura oli vuodet 1998–2016 osa Espoo Bluesia.*

**Kiekko-Espoo** on espoolainen 1984 perustettu jääkiekkoseura, jonka edustusjoukkue pelaa kaudella 2024-2025 Liigassa. Kiekko-Espoon joukkueet pelaavat valtakunnallisilla sarjatasoilla U16, U18 ja U20 junioreissa. Espoon Bluesin ja Kiekko-Espoon juniorijoukkueet pelasivat vuoteen 2014 Kiekko-Espoo Juniorit ry:n alaisuudessa.

Vuonna 2017 Bluesin junioriorganisaatiosta erkaantuneet Espoon Kiekkoseura ja Espoon Palloseura käynnistivät oman juniorien edustusjoukkuehankkeensa ja perustivat Kiekko-Espoo ry:n. Joukkue pelaa U16, U18 ja U20 junioreissa Kiekko-Espoon nimellä. Kun Espoo United kaatui keväällä 2018 päätti taustaorganisaatio perustaa myös aikuisten edustusjoukkueen. Se aloitti kaudella 2018–2019 Suomi-sarjassa. Kaudella 2019–2020 myös Bluesin naisten edustusjoukkue siirtyi Kiekko-Espooseen.

Kiekko-Espoon edustusjoukkue pelaa kotiottelunsa Espoon Tapiolassa sijaitsevalla 6982-paikkaisella Espoo Metro Areenalla.

Kiekko-Espoon historia
----------------------

Katso myös: Espoon Bluesin historia

### Nousu II-divisioonasta I-divisioonaan 1987–1988

Divisioonakarsinnoissa jaossa oli liigaannousijoiden tilalle kaksi uutta paikkaa. Yhteensä divisioonaan selvityisi ensi kaudeksi siis viiden joukkueen sarjasta kolme parasta. Ainoana sarjapaikkaansa joutui puolustamaan VaKi. Kakkosesta se sai seurakseen Heinolan Peliitat, KOOVEEN, Kiekko-Espoon ja Lohi-Kiekon Jyväskylästä. Vuotta aiemmin divisioonasta pudonnut Peliitat joutui kamppailemaan jatkopaikkansa puolesta tiukasti kakkosdivarin etelälohkossa, kun taas Kiekko-Espoo oli selvittänyt tiensä samassa lohkossa itsensä selväksi ykköseksi vain kaksi tappiota kärsineenä. Karsintasarja oli tasainen. Kiekko-Espoo hävisi vierasottelunsa Heinolassa ja Jyväskylässä, mutta jäi sarjataulukon karsintaviivan päälle yhdeksällä pisteellään. Lohi-Kiekon kotonaan maalein 14–1 voittanut ryhmä teki sarjassa eniten maaleja (44) ja päästi vähiten (26). Kiekko-Espoon tärkein pelaaja oli runkosarjassa yli kaksi pistettä per ottelu tehnyt Jarmo Muukkonen. Karsinnoissa eniten tehopisteitä tekivät Jukka Tuovinen (5+7=12), Mikko Lempiäinen (6+5=11), Jan Långbacka (5+4=9), Arto Pappila (4+5=9) ja Olli Saalasti (2+7=9). 17-vuotias Petro Koivunen pelasi viisi peliä, ja hän teki kuusi maalia ja antoi kaksi maalisyöttöä. Joukkueen maalivahti oli aiemmin JYP:ssä liigaa pelannut Harri Tammiruusu.

### I-divisioona ja nousuyritys SM-liigaan 1988–1989

Divisioonan voitti 68 pistettä kerännyt JoKP, joka nousi sarjan ensimmäiseksi pysyvästi jo kahdeksannella sarjakierroksella. Toisesta paikasta liigakarsintaan taistelivat median suosikki Jokerit sekä erinomaisen kauden pelannut sarjatulokas Kiekko-Espoo. Koko kauden kakkos- ja kolmostiloja keskenään vaihdelleet joukkueet saivat eroa aikaan sijoituksissaan vasta runkosarjan viimeisellä neljänneksellä, jolloin rivinsä uudelleen koonnut Jokerit taisteli itsensä K-Espoon ohi kahdeksan pisteen turvin. Kohun saattelemana Kalervo Kummolan suojiin siirtynyt Jokerit sai kasaan 64 ja Kiekko-Espoo 56 pistettä. Jokereiden maaliero oli 278–173. Jarmo Toivosen valmentama Kiekko-Espoo teki 50 maalia vähemmän ja päästi neljä enemmän.

Edellisvuoden nuorisotähti Teemu Selänne pelasi ensimmäisen kautensa miesten sarjassa ja oli helsinkiläisten paras pistemies (36+33=69), vaikka joutuikin jättämään yhdeksän peliä väliin kiireiden vuoksi. Myös Espoossa oltiin panostettu nuoriin pelaajiin. Joukkueen rungon oli annettu hitsautua kakkosessa, eikä kokoonpanoon tehty suuriakaan muutoksia. Joukkueen tärkein pelaajahankinta oli jyväskyläläinen maalivahti Risto Dufva. Valtaosa pelaajista oli 1960–1970-lukujen taitteessa syntyneitä espoolaisia. Seuran omat kasvatit Petro Koivunen, Jan Långbacka ja Mikko Lempiäinen muodostivat joukkueen tehokolmikon. Erityisen hyvä Kiekko-Espoo oli erikoistilanteissa. Se teki 59 ylivoima- ja 11 alivoimamaalia, ja alivoimapelikin toimi kohtalaisesti. Petro Koivunen teki eniten ylivoimamaaleja koko sarjassa (12), puolustaja Sami Nuutinen yhden vähemmän.

### Toinen kausi I-divisioonassa 1989–1990

Rinnanmitalla Kari Torkkelin valmentamalle TuTo:lle jäi pisteen vähemmän kerännyt Kiekko-Espoo. Kaksikolla ei suurtakaan panosta missään vaiheessa kautta ollut, sillä erot sekä ylös- että alaspäin olivat suhteellisen selvät. Varsinkin espoolaisille kausi oli silti suunnaton pettymys. Ensimmäinen kausi oli ollut erittäin onnistunut, ja houkutuksista huolimatta seuran lupaavat omat kasvatit olivat vielä jääneet divisioonaan, joten K-Espoon oletettiin yhä taistelevan kärkipään sijoista. Nuorista joukkueen olivat jättäneet vain Jokereihin siirtynyt Jan Långbacka sekä puolustajalupaus Peter Ahola, joka siirtyi Bostonin yliopistoon. Lisäksi Jukka Tuovinen ja Jukka-Pekka Hienonen vaihtoivat joukkuetta. Muuten pysyi joukkue lähes samana.

Uusia pelaajia Matinkylässä olivat jyväskyläläinen hyökkääjä Marko Virtanen (22 maalia 30 pelissä), yli kymmenen kautta Extraliigaa Litvínovissa pelannut tšekkipuolustaja Jordan Karakavrilidis sekä omista kasvateista muun muassa Juha Ylönen ja Tom Laaksonen. Karakavrilidis tosin siirtyi jo kesken kauden pelaamaan II divisioonaa Iisalmelle tehtyään 24 pelissä tehot 7+12=19. Ilmeisesti merkittävin menetys oli Martti Merran jättäytyminen sivuun valmennusryhmästä, sillä espoolaisten peli ei käynnistynyt missään vaiheessa kautta. Tosin Petro Koivunen pelasi hyvin, eikä edes asepalveluksen samanaikainen suorittaminen juuri vaikuttanut hänen pelaamiseensa. Koivunen teki kauden aikana 60 pistettä (25+35) ja oli joukkueen paras pistemies. Kiekko-Espoo teki kauden aikana peräti 214 maalia, mutta päästi niitä 229.

### Kolmas kausi I-divisioonassa 1990–1991

Vantaalaisten perässä tulivat 49 pistettä keränneet Karhu-Kissat sekä Kiekko-Espoo. Kiekko-Espoo aloitti kautensa kolmella tappiolla – loppu sujuikin jo paremmin, sillä kahdeksasta viimeisestä pelistään se ei hävinnyt yhtäkään. Espoolaiset olivat sinnitelleet kiekkoinnostuksensa turvin mukana hyvin ja yhtenäisenä rintamana, mutta tähän kauteen se joutui lähtemään pelkäämistään asetelmista, eli lupauksensa menettäneenä. Koko edelliskauden ykkösketju oli vaihtanut joukkuetta. Omista nuorista pelaajista vakituisen pelipaikan sai muun muassa Jere Lehtinen. Espoolaiset menestyivät kuitenkin pelaajamenetyksistä huolimatta – nimenomaan joukkueena. Niukkojen voittojen takia Kiekko-Espoon maaliero oli 186–166.

### Neljäs kausi I-divisioonassa ja nousu SM-liigaan 1991–1992

Kärkipäässä pääjoukosta erottui kolmikko Kiekko-Espoo, Kärpät ja KooKoo. Kiekko-Espoo ratkaisi kilvan edukseen kauden puolivälissä pelaten putkeen 12 ottelua ilman tappioita. Koko kauden aikana vain seitsemän peliä hävinneet espoolaiset keräsivät 69 pistettä. Espoossa joukkuetta oli rakennettu kohti liigakelpoisuutta pitkäjännitteisesti omista kasvateista. Samoilla linjoilla seurassa oli valmistauduttu tähänkin kauteen. Lähtökohdat olivat hyvät, sillä seuran 1970-luvun alkupuolella syntyneet kuuluivat ikäluokkansa parhaimmistoon Suomessa. Juha Ylönen (HPK) ja Lahteen siirtyneet Tommy Kiviaho sekä Teemu Sillanpää jättivät Kiekko-Espoon kesän aikana, mutta muuten joukkue pysyi muuttumattomana. Vastaavasti espoolaislähtöinen Jan Långbacka palasi seuraan kahden Jokereissa pelaamansa vuoden jälkeen, ja joukkueen omista junioreista kasvoi uusia vastuunkantajia. Isokokoinen Tom Laaksonen teki ensimmäisellä kaudellaan Kiekko-Espoossa 43 pelissä tehot 23+18=41. Laaksosta tehokkaammin espoolaisista kiekkoilivat Tero Lehterä (23+33=56), Riku Kuusisto (22+33=55), Mikko Lempiäinen (21+30=51), Jan Långbacka (17+33=51) ja Jere Lehtinen (32+17=49). 

SM-liigakarsinnassa Kiekko-Espoo sai vastaansa liigan viimeiseksi sijoittuneen JoKP:n. Suurempien yleisömäärien toivossa Matinkylän sijasta Helsingin jäähallissa karsinnat pelannut Kiekko-Espoo ja JoKP pelasivat täyden sarjan. Avausottelussa paikkaansa puolustanut JoKP otti 3–4-vierasvoiton. Divisioonan parhaaksi valmentajaksi valittu Martti Merra sai kuitenkin valettua uskoa joukkueeseensa. Kiekko-Espoo voitti seuraavan ottelutn täynnä yleisöä olleessa Joensuun jäähallissa 2–8. Joensuulaisten maalivahtina pelasi Juha Virenius. Kolmannessa pelissä Kiekko-Espoon maalivahtina pelasi Ari Hilli, sillä kahdessa ensimmäisessä karsintapelissä pelannut Sami Äikää joutui umpisuolileikkaukseen. Hilli pelasi hyvin, ja K-Espoo voitti kolmannen pelin Petteri Kanervan jatkoaikamaalilla 3–2. Näin ollen JoKP tarvitsi kaksi voittoa säilyäkseen sarjassa. Viidettä ja ratkaisevaa peliä oli saapunut seuraamaan Helsingin jäähalliin peräti 7 776 katsojaa. Kotijoukkueen Tero Lehterä teki maalin reilut kymmenen minuuttia ennen täyttä peliaikaa. Kiekko-Espoo voitti 2–1 ja nousi liigaan voitoin 3–2. Nousua oli yritetty jo parin vuoden ajan, mutta seuran johtajien mielestä se tuli silti aavistuksen liian aikaisin. Jan Långbacka teki viidessä pelissä tehot 3+3=6 ja Jere Lehtinen 2+4 = 6. Espoolaisten paras maalintekijä karsinnoissa oli Riku Kuusisto 4+0=4.

### 1998–2016: Uinuvat vuodet

Neljänteen sijaan päättyneen kauden 1997–1998 jälkeen Kiekko-Espoon nimi muuttui Espoo Bluesiksi. Seura kantoi K-Espoon historiaa mukanaan. Kiekko-Espoon pelaajista Jere Lehtisen ja Timo Hirvosen numerot jäädytettiin ja paidat nostettiin Tapiolan monitoimiareenan kattoon. Tuon seuran taival päättyi vuonna 2016 talousvaikeuksiin. 1998–2016 Kiekko-Espoon nimellä pelasi useita juniorijoukkueita, mutta seuralla ei ollut aikuisten edustusjoukkuetoimintaa. Seuran nimi ja tunnus pysyivät vanhan yhdistyksen hallussa, joka pyöritti Bluesia.

Bluesin kaatumisen jälkeen seuran entinen omistaja Jussi Salonoja käynnisti yleisseurahankkeensa. Kiekko-Espoo oli yksi nimivaihtoehdoista, mutta Salonoja päätyi Espoo Unitediin. Espoo Unitedin taru päättyi kahden kauden jälkeen keväällä 2018.

### 2017: Uusi alku

Kiekko-Espoon ja Bluesin junioritoiminnan ytimen muodostivat pitkään junioriseurat EJK, EKS, EPS ja Jäähonka. Näistä seuroista EPS ja EKS erosivat yhteistyöstä 2010-luvun puolivälissä erimielisyyksien vuoksi. Vuonna 2017 seurat aloittivat oman pelaajapolkunsa C-A-junioreihin. Sen nimeksi tuli Kiekko-Espoo.

Unitedin kaatumisen jälkeen Espooseen syntyi aikuisten edustusjoukkuetasolle merkittävä tyhjiö. Juniorien pelaajapolulle ei ollut enää ylintä pysäkkiä kun ensin Blues ja sitten United katosivat kartalta. Kiekko-Espoo ry perusti joukkueen myös miesten sarjoihin. Seuran urheilutoiminnan johtoon pestattiin Bluesista ja Unitedista tuttu konkaripelaaja Kim Hirschovits. 

Edustusjoukkuetta pyörittää osakeyhtiö, jota hallinnoi Kiekko-Espoo ry. Sen jäseniä ovat EKS ja EPS. Yhdistyksen sääntöjen mukaan Blues Juniors voi liittyä mukaan samoilla oikeuksilla muiden junioriseurojen kanssa.

Toisin kuin kaksi vuotta aiemmin perustettu United, Kiekko-Espoon uusi tuleminen sai espoolaisen jääkiekon kasvatit vahvasti taakseen. Osakeyhtiön osakkaiksi lähti lukuisia Kiekko-Espoon ja Bluesin kasvatteja. Joukkoon kuuluvat mm. Tomi Sallinen, Jere Sallinen, Jani Lajunen, Ville Lajunen, Arto Laatikainen, Toni Kähkönen, Veli-Matti Savinainen, Mikko Koskinen, Mikko Lehtonen ja Matti Järvinen.

Kiekko-Espoo palasi miesten edustusjoukkuetasolle tasan 20 vuotta sen jälkeen, kun alkuperäisen seuran nimi muuttui Bluesiksi. Uusi Kiekko-Espoo aloitti pelit kaudella 2018–2019 Suomi-sarjassa. Se pelasi kauden kotiottelunsa Espoonlahden jäähallissa.

Kaudella 2019–2020 muuttui A-liiganuorten pelillinen lisenssioikeus Espoo Bluesilta Kiekko-Espoolle. Taustalla oli usean espoolaisen seuran yhteistyö. Kaudelle 2019–2020 Kiekko-Espoo siirtyi pelaamaan kotiottelunsa Espoo Metro Areenalle. Samalla kaudella myös SM-liigassa pelaava Bluesin naisten edustusjoukkue siirtyi Kiekko-Espoon alaisuuteen.

Kiekko-Espoon nousi kaudeksi 2020–2021 jääkiekkoliiton lisenssikomitean päätöksellä Mestikseen.

Lokakuussa 2023 Kiekko-Espoo jätti jääkiekkoliiton lisenssikomitealle lisenssihakemuksen SM-liigaan. Hakemus hyväksyttiin 19. joulukuuta 2023 ehdollisena.

Tunnukset
---------

### Peliasu

Kiekko-Espoo pelaa kotiottelunsa tummansinisellä paidalla, tummansinisillä housuilla ja tummansinisellä kypärällä. Vierasottelut joukkue pelaa valkoisella paidalla, tummansinisillä housuilla ja tummansinisellä kypärällä.

### Logot

Kiekko-Espoon käyttämät logot ovat pääasiassa liittyneet Espoon kaupungin vaakunaan.

* Kiekko-Espoon logo vuosina 1984–1998. Kiekko-Espoon logo vuosina 1984–1998.
* Kiekko-Espoon logo vuodesta 2018 lähtien. Kiekko-Espoon logo vuodesta 2018 lähtien.

Nykyinen joukkue
----------------

| Kiekko-Espoo kaudella 2023–2024 n · k · m |
| --- |
| Kokoonpano | Valmentajat |
| **Maalivahdit*** 1  Suomi Jani Lampinen
* 35  Viro Christopher Rembetti
* 30  Suomi Petteri Rimpinen

**Puolustajat*** 15  Suomi Erno Hopponen
* 55  Suomi Niko Karlsson
* 3  Suomi Miro Keskitalo **(C)**
* 7  Suomi Vili Laitinen
* 43  Suomi Anton Niemeläinen
* 48  Suomi Nooa Nyman
* 11  Suomi Noel Pietilä
* 8  Suomi Eetu Pylkkänen
* 4  Suomi Joona Tamminen
 |  | **Hyökkääjät*** 22  Suomi Terry And
* 37  Suomi Roope Elimäki
* 6  Suomi Ron Gustafsson
* 20  Suomi Jaakko Heikkinen
* 28  Suomi Janne Hämäläinen **(A)**
* 71  Viro Morten Jürgens
* 25  Suomi Juuso Jämsen
* 2  Suomi Leevi Kinnunen
* 14  Suomi Niko Kivelä
* 90  Suomi Juho Koivusaari
* 47  Suomi Aatu Laakso
* 91  Suomi Joonas Larinmaa
* 48  Suomi Joona Niittymäki
* 12  Suomi Joni Piipponen **(A)**
* 29  Suomi Tuomas Suoniemi
* 16  Suomi Tommi Takaveräjä
* 9  Suomi Rasmus Tallqvist
* 21  Suomi Rasmus Toivainen
* 78  Suomi Arttu Tuomaala
* 18  Suomi Oskari Utriainen
* 82  Suomi Joonas Virtanen
 |  | **Päävalmentaja*** Suomi Tomas Westerlund

**Apulaisvalmentajat*** Kanada Kurtis McLean
* Suomi Rolf von Hedenberg
* Suomi Timo Kolehmainen
* Suomi Jukka Lehto

---

Selitykset* **(C)** Kapteeni
* **(A)** Varakapteeni

---

Lähde: Elite Prospects *eliteprospects.com*.  Päivitetty: 25. tammikuuta 2024 |

### Joukkueenjohto

* **Päävalmentaja:** Tomas Westerlund Suomi
* **Apuvalmentaja:** Kurtis McLean Kanada
* **Maalivahtivalmentaja:** Rolf von Hedenberg Suomi
* **Joukkueenjohtaja:** Timo Kolehmainen Suomi
* **Kunto- ja luisteluvalmentaja:** Jukka Lehto Suomi
* **Huoltopäällikkö:** Aleksi Lindstedt Suomi
* **Huoltaja:** Taisto Barsk Suomi
* **Operatiivinen johtaja:** Juuso Holtari Suomi
* **Urheilutoimenjohtaja:** Kim Hirschovits Suomi
* **Puheenjohtaja:** Ami Rubinstein Suomi

Mestiksessä palkitut
--------------------

| Kausi | Valinta | Voittaja |
| --- | --- | --- |
| 2021–2022 | Toinen tähdistökentällinen | Suomi Miro Keskitalo |
| Toinen tähdistökentällinen | Suomi Roope Taponen |
| Ensimmäinen tähdistökentällinen | Suomi Sakari Turtiainen |
| 2022–2023 | Pudotuspelien arvokkain pelaaja (Håkan Hjerpe -palkinto) | Suomi Tommi Huhtala |
| Toinen tähdistökentällinen | Suomi Janne Hämäläinen |
| Paras maalivahti (Pasi Nurminen -palkinto)Ensimmäinen tähdistökentällinen | Suomi Waltteri Ignatjew |
| Ensimmäinen tähdistökentällinen | Suomi Atro Leppänen |
| Paras puolustaja (Jari Lippojoki -palkinto)Ensimmäinen tähdistökentällinen | Suomi Aleksi Matinmikko |
| Paras valmentaja (Raimo Määttänen -palkinto)Mestarijoukkueen valmentaja (Juhani Tamminen -palkinto) | Suomi Tomas Westerlund |
| 2023–2024 | Toinen tähdistökentällinen | Suomi Janne Hämäläinen |

Päävalmentajat 2018–
--------------------

* 2018–2019 Suomi Mikko Juutilainen
* 2019–2020 Suomi Kim Hirschovits
* 2020–2021 Suomi Janne Tuunanen
* 2021–2022 Suomi Kim Hirschovits
* 2022– Suomi Tomas Westerlund

Kapteenit 2018–
---------------

* 2018–2019 Suomi Nikke Kettukangas
* 2019–2020 Suomi Juuso Hämäläinen
* 2020–2021 Suomi Arto Laatikainen *(12. tammikuuta 2021 asti)*
* 2021 Suomi Anton Ollikainen
* 2021–2022 Suomi Toni Kähkönen
* 2022– Suomi Miro Keskitalo

Lähteet
-------

1. ↑  Kiekko-Espoo hyvästeli Mestiksen iloisesti *www.iltalehti.fi*. Viitattu 10.4.2024.
2. ↑  Kiekko-Espoo seuran esittely *kiekko-espoo.fi*.  Arkistoitu 31.7.2009. Viitattu 18.9.2009.
3. ↑  Kiekko-Espoo Juniorit ry *tietopalvelu.ytj.fi*. Viitattu 1.1.2018.
4. ↑  Sirpa Repo: Kiekko-Espoo tekee paluun kaukaloon EKS:n ja EPS:n junnujen edariseurana *Länsiväylä*. Viitattu 23.9.2018.
5. 1 2  Naiskiekon menestynein seura Blues historiaa – Kiekko-Espoo palaa Naisten liigaan *yle.fi*. Viitattu 18.5.2019.
6. ↑  Ottelut - Edustusjoukkue *Kiekko Espoo*. Viitattu 19.11.2023.
7. ↑  Kiekko-Espoon divari historia *jatkoaika.com*.
8. ↑  Kiekko-Espoo palaa kiekkokartalle – entinen SM-liigatähti aikoo pelata ja manageroida! *Ilta-Sanomat*.  26.5.2018. Viitattu 23.9.2018.
9. ↑  Leijonien tähdet mukaan Kiekko-Espooseen – "Kaikki ovat todella innoissaan" *Ilta-Sanomat*.  18.6.2018. Viitattu 23.9.2018.
10. ↑  Kiekko-Espoo - Kiekko Espoo *Kiekko Espoo*. Viitattu 23.9.2018.
11. ↑  A-juniorit *kiekko-espoo.com*.  Arkistoitu 7.9.2019. Viitattu 7.9.2019.
12. ↑  Lisenssikomitean päätökset Mestiksen ja Suomi-sarjan lisensseistä *mestis.fi*.  30.4.2020. Suomen Jääkiekkoliitto – Finlands Ishockeyförbund ry. Viitattu 8.8.2020.
13. ↑  Kiekko-Espoo otti askeleen lähemmäs SM-liigaa *www.iltalehti.fi*. Viitattu 30.10.2023.
14. ↑  Ismo Uusitupa: Nyt se varmistui: Kiekko-Espoo sai liigalisenssin *Ilta-Sanomat*.  20.12.2023. Viitattu 20.12.2023.
15. ↑  Mestiksen palkinnot kaudella 2021-2022 *mestis.fi*.  13.6.2022. Suomen Jääkiekkoliitto ry – Finlands Ishockeyförbund rf. Viitattu 10.12.2023.
16. ↑  Mestiksen palkinnot kaudella 2022–23 *mestis.fi*.  12.6.2023. Suomen Jääkiekkoliitto ry – Finlands Ishockeyförbund rf. Viitattu 10.12.2023.
17. ↑  Tässä ovat Mestiksen runkosarjan palkittavat ja All Stars -kentälliset *mestis.fi*.  8.3.2024. Suomen Jääkiekkoliitto ry – Finlands Ishockeyförbund rf. Viitattu 8.3.2024.
18. ↑  Mannonen, Mikko: Järvenpääläisluotsi Mikko Juutilainen innoissaan Kiekko-​Espoon projektista – "Arjessa pitää olla myös huumoria" *keski-uusimaa.fi*.  14.8.2018. Etelä-Suomen Media Oy. Viitattu 10.12.2023.
19. ↑  Mannonen, Mikko: Hirschovitsin rooli Kiekko-Espoossa kasvaa - aloittaa joukkueen päävalmentajana *Jatkoaika.com*.  12.6.2019. Jatkoaika r.y. Viitattu 10.12.2023.
20. ↑  Uusitalo, Timo: Mestikseen nostettu Kiekko-Espoo julkaisi uuden päävalmentajansa – "Tuunanen omaa potentiaalin kehittyä huippuvalmentajaksi" *yle.fi*.  25.5.2020. Yleisradio Oy. Viitattu 10.12.2023.
21. ↑  Kostiainen, Jari: Kiekko-​Espoon vastuuvalmentaja Kim Hirschovits unelmoi pääsarjatasosta, ja hän vannoo tekevänsä unelmasta totta – "Toivomme, että niin espoolaiset yksityishenkilöt kuin yrityksetkin tulisivat taaksemme" *lansivayla.fi*.  24.9.2021. Etelä-Suomen Media Oy. Viitattu 10.12.2023.
22. ↑  Kiekko-Espoon valmennus kaudella 2022–23 *kiekko-espoo.com*.  23.5.2022. Etelä-Suomen Media Oy. Viitattu 10.12.2023.
23. ↑  Elite Prospects - Team Captains of Kiekko-Espoo *eliteprospects.com*.  23.5.2022. Everysport Media Group AB. Viitattu 10.12.2023. (englanniksi)


|  |  |  |  |  |
| --- | --- | --- | --- | --- |
| 

| * n
* k
* m
Naisten jääkiekon Suomen-mestarit |
| --- |
|  |
| Voittajat | 
* 1983: HJK
* 1984: HJK
* 1985: Ilves
* 1986: Ilves
* 1987: Ilves
* 1988: Ilves
* 1989: EVU
* 1990: Ilves
* 1991: Ilves
* 1992: Ilves
* 1993: Ilves
* 1994: Shakers
* 1995: Shakers
* 1996: Shakers
* 1997: JyP HT
* 1998: JYP
* 1999: Blues
* 2000: Blues
* 2001: Blues
* 2002: Blues
* 2003: Blues
* 2004: Blues
* 2005: Blues
* 2006: Ilves
* 2007: Blues
* 2008: Blues
* 2009: Blues
* 2010: Ilves
* 2011: HPK
* 2012: Kärpät
* 2013: Blues
* 2014: Blues
* 2015: Blues
* 2016: JYP
* 2017: Kärpät
* 2018: Kärpät
* 2019: Blues
* 2020: *Ei jaettu*
* 2021: K-Espoo
* 2022: K-Espoo
* 2023: HIFK

 |

 |

|  |  |  |  |  |
| --- | --- | --- | --- | --- |
| 

| * n
* k
* m
Naisten Liiga |
| --- |
|  |
| Joukkueet (2023–24) | 
* HIFK
* HPK
* Ilves
* K-Espoo
* KalPa
* Kuortane
* Kärpät
* RoKi
* TPS

 |

 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * n
* k
* m
Mestis |
| --- |
|  |
|  **Hallitseva mestari: Kiekko-Espoo** |
|  |
| Joukkueet (2023–24) | 
* FPS
* Hermes
* Hokki
* IPK
* Jokerit
* JoKP
* Ketterä
* KeuPa HT
* Kiekko-Espoo
* Kiekko-Vantaa
* KOOVEE
* RoKi
* TUTO Hockey

 |
|  |
| Palkinnot | 
* Kultainen kiekko

 |

 |

|  |  |  |  |  |
| --- | --- | --- | --- | --- |
| 

| * n
* k
* m
SM Ringette |
| --- |
|  |
| Joukkueet (2023–24) | 
* Blue Rings
* Helsinki Ringette
* Jääurheiluseura Haukat
* Kiekko-Espoo
* Lahti Ringette
* Luvian Kiekko -82
* Nokian Urheilijat
* RNK Flyers

 |

 |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Espoon urheilu |
| --- |
|  |
| Urheilupaikat | 
* Espoon Bembölen FK-rata
* Espoo Metro Areena
* Espoonlahden uimahalli
* Espoonlahden urheilupuisto
* Esport
* Keski-Espoon uimahalli
* Kilon talli
* Leppävaaran uimahalli
* Leppävaaran Urheiluhalli
* Leppävaaran urheilupuisto
* Matinkylän jäähalli
* Matinkylän uimahalli
* Matinkylän urheilupuisto
* Olarin uimahalli
* Otahalli
* Peikin Ratsastuskoulu
* Solvallan urheiluopisto
* Tapiolan jalkapallostadion
* Tapiolan ratsastuskoulu
* Tapiolan uimahalli
* Tapiolan urheiluhalli
* Tapiolan urheilupuisto
* Tapiolan urheilupuiston jalkapallostadion
* Westendin tennishalli

 |
|  |
| Urheiluseurat | 
* Canoa
* Cetus
* Esbo Bollklubb
* Esbo Idrottsförening
* Esbo Skytteförening
* FC Espoo
* Espoo Basket Team
* Espoo Expos
* Espoo Rugby Club
* Espoon Akilles
* Espoon Hiihtoseura
* Espoon Jääklubi
* Espoon Jäätaiturit
* Espoon Kiekkoseura
* Espoon Palloseura
	+ Jalkapallo
	+ Jääkiekko
* Espoon Pesis
* Espoon Suunta
* Espoon Taitoluisteluklubi
	+ Revolutions
* Espoon Tapiot
* Espoon Telinetaiturit
* Espoon Tikka
* Esport Oilers
* Etelä-Espoon Pallo
* Fjällskidarklubben-37
* Gammelgårds Ungdoms & Allmogeförening
* Golden Futsal Team
* HC KJH
* HooGee
* Idrottsklubben-32
* IK Örnen
* Jäähonka
* FC Kasiysi
* Kauklahden Pyrintö
* Kiekko-Espoo
* Leppävaaran budoseura
* Leppävaaran Pallo
* Leppävaaran Pyrintö
* Leppävaaran Sisu
* Olarin Voimistelijat
* Peräkylän Ponnistus
* SexyPöxyt
* Smash-Tennis
* Tapiolan Voimistelijat
* Viherlaakson Veikot
* Westend Indians

 |
|  |
| Urheilutapahtumat | 
* Juoksu
	+ Länsiväyläjuoksu
	+ Viestijuoksun SM 2008
* Jääkiekko
	+ U-18 MM 2024
	+ Naisten MM 1999
	+ Naisten MM 2019
* Jääpallo
	+ MM 1975
* Maalipallo
	+ MM 2014
* Ravi
	+ Finlandia-ajo
	+ Erkon Pokaali
	+ Kuninkuusravit 2017
	+ Suuri Suomalainen Derby
* Ringette
	+ MM 2000
* Taitoluistelu
	+ EM 2023
* Uinti
	+ Sprinttiuinnin EM 1992
	+ Pitkän radan SM 2006
	+ Pitkän radan SM 2007
	+ Pitkän radan SM 2008
* Yleisurheilu
	+ Kalevan kisat 2009
	+ Kalevan kisat 2025
	+ Vammaisyleisurheilun EM 2005
	+ U-23 EM 2023
	+ Sisäratojen SM 1970
	+ Sisäratojen SM 1979

 |
|  |
| Muuta | 
* Pääkaupunkiseudun paras urheilija

 |

 |